Sklep III R 22/2005
Datum: 2005-10-18T02:00:00.000+02:00
ecli: ECLI:SI:VSRS:2005:III.R.22.2005
sodisce: Vrhovno sodišče
oddelek: Gospodarski oddelek
podrocje: CIVILNO PROCESNO PRAVO
institut: spor o pristojnosti - dogovorjena krajevna pristojnost

## Jedro

Dogovorjena krajevna pristojnost.

## Izrek

Za odločanje v tej zadevi je krajevno pristojno Okrožno sodišče v Ljubljani.

## Obrazložitev

Okrajno sodišče v Velenju je razveljavilo sklep o izvršbi v delu, v katerem je bila dovoljena izvršba, in sklenilo, da zadevo odstopi v odločanje Okrožnemu sodišču v Celju. To je sprožilo spor o pristojnosti, ker meni, da je krajevno pristojno za odločanje Okrožno sodišče v Ljubljani. Na podlagi prvega odstavka 24. člena in drugega odstavka 25. člena ZPP predlaga, naj v sporu o pristojnosti odloči Vrhovno sodišče RS.

Okrožno sodišče v Celju pravilno povzema, da je tožeča stranka (upnik) že v predlogu za izvršbo uveljavljala dogovorjeno krajevno pristojnost Okrožnega sodišča v Ljubljani na podlagi svojih Splošnih pogojev za opravljanje storitev (24. člen), ki jih je predlogu za izvršbo tudi priložila. Ker dolžnik temu ni ugovarjal (npr. da ne gre za sporazum strank v smislu določbe 3. odstavka 69. člena ZPP), za ta spor pa ni določena izključna krajevna pristojnost (1. odstavek 69. člena ZPP), bi moralo Okrajno sodišče v Velenju zadevo odstopiti v odločanje Okrožnemu sodišču v Ljubljani. To sodišče je namreč po povedanem krajevno pristojno za odločanje v tem gospodarskem sporu.